***The Tailor of Panama*** er en spion-thriller fra 2001 regissert av John Boorman, med Pierce Brosnan og Geoffrey Rush i hovedrollene. Filmen hadde premiere under Filmfestivalen i Berlin i februar 2001. I USA ble filmen sluppet av Columbia Pictures den 30. mars 2001.

Handlingsreferat
----------------

Andy Osnard er en MI6-spion som flyttet til Panama etter å ha hatt en affære i Madrid med utenriksministerens elskerinne. Hans overordnede advarer Osnard om den utbredte korrupsjonen i Panama, og ved å konsultere en liste over britiske statsborgere som bor i Panama møter han Harry Pendel - en skredder for en rekke av Panamas mektigste og mest velstående, inkludert Panamas president. Pendel var tidligere en svindler som pleide å drive svindel sammen med sin nå avdøde onkel Benny. Pendels amerikanske kone Louisa, arbeider som assistent for administratoren av Panama Canal Authority, og er uvitende om Pendels kriminelle rulleblad.

Pendel er en suveren skredder, men en veldig dårlig forretningsmann. Butikken hans er konstant i gjeld, og han skylder 50 000 dollar av Louisas penger til en bank etter en oppdrettsvirksomhet som mislyktes. Osnard oppdager at Pendel trenger penger, og tilbyr seg å hjelpe ham dersom Pendel gir ham informasjon om eliten i Panama City. Pendel sier seg enig, og bruker pengene til å betale ned gjelden og hjelpe vennen Mickie, en alkoholiker. Han hjelper også sin assistent Marta, som ble voldtatt og vansiret av Manuel Noriegas soldater. Imidlertid krever Osnard snart bedre informasjon, og truer med å kutte av pengestrømmen og avsløre at Pendel har spionert for en utenlandsk regjering - med mindre Pendel gjør som Osnard krever.

Pendel begynner å "skreddersy" historiene sine, og eskalerer rollene til venner for å få dem til å virke mer betydningsfulle enn de faktisk er. Han påstår at Mickie er en revolusjonær som fremdeles har makt blant den yngre befolkningen i Panama,. Etter å ha fikset drakten til Panamas president (hvis samtale bestod i at drakten hans var for stram) kommer Pendel på en historie om at presidenten har til hensikt å selge hele Panamakanalen til Kina. Osnard vet at Pendel dikter opp disse historiene, men bryr seg ikke så lenge hans overordnede tror på dem.

Når Osnard videresender denne feil-informasjonen finner historiene snart veien til Washington D.C. hvor militære og myndighetspersoner blir skremt. De planlegger derfor en invasjon for å forhindre at kanalen faller under kinesisk kontroll. Pendel forsøker i mellomtiden å få slutt på all spionasjen, og sier at opposisjonen ikke vil høre på ham fordi de trenger 10 millioner dollar. Han tror at dette vil gjøre at Osnard mister interessen, og ikke kommer til å betale mer, men Osnard sender en forespørsel om å finansiere opposisjonen i Panama som et middel til å kontrollere Panama etter denne antatte revolusjonen. Han ber om 15 millioner dollar, noe Pentagon går med på.

Osnards overordnede kommer med en koffert som inneholder pengene, klar til å møte opposisjonen, samtidig som amerikanske helikoptre forbereder seg på et angrep på byen. Den britiske ambassadøren oppdager endelig hva Osnard har holdt på med, og truer med å avsløre alt. Men Osnard betaler for ambassadørens taushet og samarbeid med 1,25 millioner dollar. I mellomtiden får Pendel en telefon fra Marta som forteller at Mickie har begått selvmord av frykt for at han kommer til å havne i fengsel for sine antatte revolusjonære bånd. Pendel klandrer seg selv for Mickies død, og bestemmer seg for å forpurre Osnards planer.

Rolleliste
----------

* Pierce Brosnan som Andrew "Andy" Osnard
* Geoffrey Rush som Harold "Harry" Pendel
* Jamie Lee Curtis som Louisa Pendel
* Leonor Varela som Marta
* Brendan Gleeson som Michelangelo "Mickie" Abraxas
* Harold Pinter som onkel Benny
* Catherine McCormack som Francesca Deane
* Martin Ferrero som Teddy, en reporter
* Daniel Radcliffe som Mark Pendel
* Lola Boorman som Sarah Pendel
* David Hayman som Luxmore
* Mark Margolis som Rafi Domingo
* John Fortune som Maltby
* Jon Polito som Ramon Rudd
* Dylan Baker som general Dusenbake
* Jonathan Hyde som Cavendish
* Lisa Dwan som Stewardess

Eksterne lenker
---------------

* Internet Movie DataBase
* AllMovie.com